open-index/open-wikipedia-markdown huggingface dataset:
Chlorogomphidae

* *[[Chlorogomphus]]*
* *[[Chloropetalia]]*
* *[[Sinorogomphus]]*
* *[[Watanabeopetalia]]*

**Chlorogomphidae** er en delgruppe av øyenstikkere, (Odonata).

De finnes bare i Asia.

## Utseende
Middelsstore til store, kraftig bygde øyenstikkere. Mange arter har fargerike tegninger på vingene. Larvene er forholdsvis lange og slanke.

## Levevis
Chlorogomphidae lever mest i fjellområder i Asia, larvene lever i rasktflytende fjellbekker og elver. De voksne kan observeres svevende høyt over elvekløfter og rundt fjelltopper. En av de mest spektakulære artene er den store (vingespenn ca. 12 – 14 cm) *Chlorogomphus papilio*, som har vinger med mørkbrune og kremfargede flekker. Hunnen har uvanlig brede bakvinger. Denne arten kan i flukten minne on en stor sommerfugl i gruppen fuglevinger (Troidini).

## Utbredelse
Familien finnes bare i den Orientalske økosonen. Det største artsmangfoldet finner man i det nordlige Vietnam og det sørlige Kina, inkludert Taiwan.

## Systematisk inndeling

* ordenen **[[øyenstikkere]]**, (Odonata)  
** delgruppe **[[øyenstikkere og libeller]]** (Anisoptera). 
*** overfamilie  **[[libeller (overfamilie)|libeller]]**, (Libelluiodea)
**** familien Chlorogomphidae
***** slekten *[[Chlorogomphus]]* Selys, 1854 – 30 arter
***** slekten *[[Chloropetalia]]* Carle, 1995 – 5 arter
***** slekten *[[Sinorogomphus]]* Chao, 1995 – 8 arter
***** slekten *[[Watanabeopetalia]]* Karube, 2002 – 3 arter

## Kilder
* University of Puget Sound, Slater Museum of Natural History: katalog over artene http://www.pugetsound.edu/x10520.xml
* Dragonfly groups of conservation interest confined to the Oriental region

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
* Bilde av en hunn av ''Chlorogomphus papilio''
* Flere bilder av ''Chlorogomphus papilio''
David Twohy

**David Neil Twohy** (født 18. oktober 1955) er en amerikansk filmregissør og manusforfatter. Han er utdannet ved California State University i Long Beach, med en grad innen radio/fjernsyn/film.

Hans mest kjente filmer er: (som manusforfatter) *[[Jaget]]* (*The Fugitive*) med Harrison Ford i hovedrollen, og (som manusforfatter og regissør) *[[Pitch Black]]*, og oppfølgeren *[[The Chronicles of Riddick]]*.

## Filmografi
### Regissør
* *[[A Perfect Getaway]]* (2009)
* *[[The Chronicles of Riddick]]* (2004) 
* *[[Below]]* (2002) 
* *[[Pitch Black]]* (2000) 
* *[[The Arrival]]* (1996) 
* *[[Timescape]]* (1992, TV) (also called *Grand Tour: Disaster in Time*)

### Manusforfatter
* *[[A Perfect Getaway]]* (2009)
* *[[The Chronicles of Riddick]]* (2004) 
* *[[Below]]* (2002)
* *[[Impostor]]* (2002)
* *[[Pitch Black]]* (2000) 
* *[[G.I. Jane]]* (1997)
* *[[The Arrival]]* (1996) 
* *[[Waterworld]]* (1995)
* *[[Terminal Velocity]]* (1994)
* *[[Jaget|The Fugitive]]* (1993)
* *[[Grand Tour: Disaster in Time]]* (1992, TV)
* *[[Warlock (film)|Warlock]]* (1989)
* *[[Critters 2: The Main Course]]* (1988)

## Referanser


## Eksterne lenker
* 
*
Radha Mitchell

**Radha Rani Amber Indigo Anunda Mitchell** (født 1973) er en skuespiller fra Australia.

## Karriere
Mitchell hadde sin første betydelige rolle i den australske såpeserien *[[Neighbours]]*, hvor hun i 1994 spilte fallskjermlæreren Cassandra Rushmore, og fra 1996 til -97 studenten Catherine O'Brien.

I 1997 spilte hun i to filmer &ndash; *[[High Art]]* og *[[Everything Put Together]]* &ndash; som begge vant en Independent Spirit Award. Snart fulgte andre filmer, som *[[Pitch Black]]*, *[[Phone Booth]]* og *[[Man on Fire]]*.

Mitchell fikk anerkjennelse for sitt spill i den Oscar-vinnende *[[Finding Neverland]]*, hvor hun spilte mot Johnny Depp og Kate Winslet og sammen ble de nominert til en Screen Actors Guild Award for «Outstanding Cast in a Motion Picture».

Mitchell fikk deretter tittelrollen i Woody Allen's *[[Melinda and Melinda]]*, etterfulgt av hovedrollen (sammen med Josh Hartnett) i *[[Mozart and the Whale]]*, og i filmatiseringen av videospillet *[[Silent Hill (film)|Silent Hill]]*. Hennes siste film (2008) er *[[The Children of Huang Shi]]*.

## Filmografi (utvalg)

## Referanser


## Eksterne lenker
* 
* 
* Radha Mitchell Fansite
Guldskeppet

**Guldskeppet**, Litteraturfrämjandet tidligere Boklotteriet innstiftet i 1970 en svensk hederspris som skulle tilfalle en kulturpersonlighet som hadde gjort særskilt stor innsats for kulturen. Denne prisen ble utdelt for første gang i 1970 og tilfalt Astrid Lindgren. Guldskeppet bestod av en statuett formgitt av professor Karl Göte Bejemark.

## Prismottakere
Fred Åkerström-stipendet

**Fred Åkerström-stipendet** (svensk: *Fred Åkerström-stipendiet*) ble innstiftet i 1987 av Visfestivalen i Västervik i samarbeide med Länsförsäkringar.

Stipendet ble utdelt årlig fra 1987 til og med 2013 til «en person som på en betydningsfull måte har arbeidet for å bevare, utvikle og/eller skape svensk visekunst». Utdelingen fant sted i forbindelse med Visfestivalen i Västervik. I 2011 var prisbeløpet på 40 000 svenske kroner. I 2014 ble stipendet erstattet av «Länsförsäkringar Kalmar Läns stipendium till minne av Hansi Schwarz».

## Stipendiater
Macromiidae

* *[[Didymops]]*
* *[[Epophthalmia]]*
* *[[Macromia]]*
* *[[Phyllomacromia]]*

**Macromiidae** er en delgruppe av øyenstikkere, (Odonata).

## Utseende
Store, slanke øyenstikkere, ligner på storlibeller (Aeshnidae). Kroppen er gjerne farget i svart med gule tegninger. Fasettøynene er grønne, og møtes såvidt i pannen. Larvene er korte og brede, hårete med lange, tynne bein.

## Levevis
Disse artene har larver som lever på bunnen i elver og bekker, eller i innsjøer på steder der vannet er i bevegelse. De voksne øyenstikkerne flyr ofte i rette linjer langs midten av elveløp, eller også over brede veier.
Hunnen mangler eggleggingsrør (ovipositor), og legger eggene fritt i vannet mens hun flyr over og dypper bakkroppsspissen nedi.

## Systematisk inndeling
Macromiidae ble tidligere regnet som en underfamilie av libeller (Libellulidae). 

* ordenen **[[øyenstikkere]]**, (Odonata)  
** delgruppe **[[øyenstikkere og libeller]]** (Anisoptera). 
*** overfamilie   **[[libeller (overfamilie)|libeller]]**, (Libelluiodea)
**** familien Macromiidae
***** slekten *[[Didymops]]* Rambur, 1842 – 2 arter, Nord-Amerika
***** slekten *[[Epophthalmia]]* Burmeister, 1839 – 6 arter
***** slekten *[[Macromia]]* Rambur, 1842  – 77 arter, i Europa:
****** *[[Macromia splendens]]* (Pictet, 1834) – finnes på Den iberiske halvøy og i Frankrike 
***** slekten *[[Phyllomacromia]]* Selys, 1878 – 38 arter

## Kilder
* University of Puget Sound, Slater Museum of Natural History: katalog over artene http://www.pugetsound.edu/x13331.xml
* Fauna Europaea, utbredelsesdatabase for europeiske insekter 

## Eksterne lenker
* 
*  www.nhm.uio.no/norodo/ – Et norskspråklig nettsted om norske øyenstikkere. 
* Bildegalleri over nordamerikanske arter
Guldäpplet

**Guldäpplet** er en svensk pris som årlig deles ut til en kunstner som er bosatt i eller har tilknytning til Västerbotten. Prisen ble innstiftet av Umeå Folkets hus. Prisen er på SEK 30 000 og kriteriet er «Ung i sin kunst». 

## Liste over prisvinnere (ikke komplett)
Cắt Tê

**Cắt Tê**, (Vietnamesisk for *seks kort*), eller **catte**, er et kortspill med mål om å samle flest stikk. Spillet er populært i Vietnam og blant vietnamesiske emigranter i utlandet. Spillet spilles av 6 spillere og hver spiller får tildelt 6 kort (kalt for "6 runder"), hvorav de første 4 rundene er kvalifiseringsrunder til selve "finalen". De som ikke kvalifisere seg, blir diskvalifisert ("Ruc tûng") og må kaste sine kort. Den som vinner den siste kvalifisereingsrunden bestemmer det 5 kortet. Hvis noen av de som er kvalifisert til finalen klarer å slå han som bestemmer så er det denne spilleren som må vise siste kort ( 6 runde). Hvis ingen av de kvalifiserte klarer å slå det siste kortet, så blir den som viser det siste kortet kåret som vinner.
Transkripsjonsfaktor

En **transkripsjonsfaktor** er et protein som binder til visse DNA sekvenser (i en promotor eller enhancer) og dermed styrer hvorvidt et gen blir transkribert. Sekvensene de gjenkjenner er korte, oftest 5-12 basepar lange. RNA polymerase er enzymet som transkriberer, altså lager en RNA kopi av en viss DNA sekvens. Transkripsjonsfaktorer vil fungere som bindeledd mellom RNA polymerasen og DNA, og vil sørge for at enzymet binder seg ved et spesielt sted og transkriberer genet der. I noen tilfeller kan en transkripsjonsfaktor hindre at RNA polymerase bindes, og vil dermed sørge for at genet ikke blir uttrykt.

## Se også
*Gen
*Promotor
*Enhancer
*Transkripsjon
Gunn Wållgren-stipendet

**Gunn Wållgren-stipendet** (svensk: Gunn Wållgren-stipendiet), stipendiene fra Gunn Wållgrens minnefond deles ut i fellesskap av Kungliga Dramatiska Teatern, Kungliga Operan og Kungliga Musikaliska Akademien til «kunstnerisk fortjente dramatiske og lyriske artister».

## Stipendiater

## Eksterne lenker
* Kungliga Musikaliska Akademien
Danny Everett

**Danny Everett** (født 1. november 1966 i Val Astyne, Texas) er en amerikansk tidligere friidrettsutøver som konkurrerte på 400 meter. Som 21-åring deltok han i Seoul-OL i 1988, hvor han vant bronsemedalje på 400 meter og gullmedalje på langstafetten. I VM 1991 i Tokyo ble han treer på samme distanse, bak landsmannen Antonio Pettigrew og Roger Black fra Storbritannia.

I 1992 under OL-uttaket i New Orleans, løp Everett på 43,81 sekunder, som da var nest raskest gjennom historien. I 1992 var han storfavoritt til gullet, men ble stoppet av en skade før finalen.
## OL-medaljer
*  1988  Seoul -  **Gull** i friidrett, 4 x 400 m stafett menn  USA
*  1988  Seoul  -  Bronse i friidrett, 400 meter menn  USA

## Referanser


## Eksterne lenker
*
Hallvard Sørum

**Hallvard Sørum** (født 24. oktober 1975) er en norsk curlingspiller. Han spiller for Oslo Curlingklubb (OCK), sammen med lag Lag Due/Sørum.

## Sportslig karriere
Sørum startet å spille curling i Vikingskipet på Hamar i 1992  for Hamar Idrettslags (HIL) curlinggruppe. Her spilte han sammen med tvillingbroren, Øystein Sørum, og spillere fra det lokale fotballaget.

Han har spilt i eliteserien siden 1995, med andreplasser i sesongene 2002, 2005 og 2009. 

I Norgesmesterskapene har han deltatt siden 1993, med unntak av i 2006,. Sammen med Magnus Utgård, Hanne Kjeldahl, Charlotte Hovring og Anja Karlsvik har Sørum sølv fra mix-NM i Oppdal Curlinghall i 1999. Da for Snarøen CK. 

Han har et sølv og en bronse fra junior-NM, og kvalifiserte seg til nordisk mesterskap for juniorer i 1995 og 1997.

Hallvard har også representert Norge som seniorutøver. I 2001 tok laget han spilte på 2.-plass under *Karuizawa winter festival* i Japan. Laget bestod av Sørum, Øystein Sørum, Magnus Utgård, Kenneth Andersen og Thomas Due. I 2003 representerte han Norge i vinter Universiaden i Italienske Tarvisio, der de tok en 7.-plass.

I 2007 tok laget hans Lag Sørum med Øystein Sørum, Magnus Utgård, og Marianne Rørvik andreplass under *Danish Open* i Hvidovre i Danmark.

Sørum har også representert Skottland (Keith Maclennan) og Frankrike (Thomas Defour) under den største internasjonale turneringen i Norge, Oslo Cup. 

### NM-medaljer

## Referanser


## Eksterne lenker
* Utøverprofil på worldcurling.org
Jens-Peter Herold

**Jens-Peter Herold** (født 2. juni 1965 i Neuruppin) er en tysk tidligere mellomdistanseløper som representerte Øst-Tyskland og senere Tyskland på 1500 meter.

I VM 1987 ble han sjettemann på 1500 meter. Året etter ble det bronsemedalje bak Peter Rono (vinner) og  Peter Elliott i Seoul-OL.

I 1990 tok han først gullmedalje i innendørs-EM i Glasgow, deretter gull i EM utendørs i Split.
Herold var beryktet for sine spurtegenskaper som flere ganger sikret han seirer over antatt sterkere konkurrenter, men i VM 1991 tapte han en nærmest sikker bronsemedalje på mållinjen, da han ble slått av landsmannen Hauke Fuhlbrügge, mens Noureddine Morceli og Wilfred Kirochi vant gull og sølv.

I 1992 ble han sjettemann i Barcelona-OL. Samme år satte han ny personlig rekord med 3.32.77 i Rieti. I VM 1993 i Stuttgart måtte han gi seg etter en skade i kvalifiseringen.
Han konkurrerte for sportsklubbene ASK Vorwärts Potsdam, SC Neubrandenburg og SC Charlottenburg gjennom sin aktive karriere.

## Referanser


## Eksterne lenker
*
IUM

**IUM Norge** (tidligere Initiative Universal Media) er blant de større mediebyråene i Norge og driver medierådgivning innen følgende områder:

* Broadcast (TV, radio og kino)
* Print (magasiner, avis, utendørs, DM)
* Digitalt (Display-annonsering, SEM/SEO, mobil, sosiale medier)
* Innsikt (trender, prognoser, effektmåling, forbrukerinnsikt)

IUM er en del av Interpublic Group of Companies, IPG, som er et av verdens største kommunikasjonsselskaper. IPG eier to mediebyrånettverk i Europa; Initiative Media og UM – under paraplyen Mediabrands. I Norge er disse mediebyråene slått sammen til ett selskap – IUM AS. I Norge er IUM en del av McCann Worldgroup og søsterselskap til designbyrået Scandinavian Design Group (SDG), reklamebyrået McCann og Mediafront.

## Eksterne lenker
* http://www.ium.no IUM Norge
Kipkemboi Kimeli

**Kipkemboi Kimeli** (født 30. november 1966, død 6. februar 2010) var en kenyansk langdistanseløper som vant bronsemedalje på 10 000 meter under OL 1988 i Seoul. 

## Referanser


## Eksterne lenker
*
Kristin Lund

**Kristin Lund** (født 1958) er en norsk tidligere generalmajor. Hun har vært generalinspektør for Heimevernet (2009–2013) og styrkesjef for FN-styrken UNFICYP på Kypros (2014–2016).  I 2017 ble hun utnevnt til sjef for United Nations Truce Supervision Organization (UNTSO) i Midtøsten.

Lund er andre kvinne i Norge som er utnevnt til offiser på admirals-/generalsnivå, og var også første kvinnelige styrkesjef i en av FNs fredsbevarende styrker.

## Tjeneste
Lund startet som heimevernsungdom i Heimevernet før hun gikk Befalsskolen for Hærens transportkorps og intendantur i 1980 og Krigsskolen i 1983. Hun har også Forsvarets stabsskole, Forsvarets høgskole, og har i tillegg US Army War College.

Lund har omfattende og variert tjenestebakgrunn, såvel innenlands som utenlands. Hun har vært nestkommanderende for Hærens styrker og sjef Østerdal Garnison.

I 2009 ble hun utnevnt til generalmajor og beordret som generalinspektør for Heimevernet. Lund ble den første kvinne i Norge som ble utnevnt til offiser på generalnivå i Hæren. Lund var generalinspektør for Heimevernet fra 2009 til 2013. I 2013 ble Lund utnevnt til veteraninspektør i Forsvaret.

Lund ble i mai 2014 utnevnt til styrkesjef for FN-styrken UNFICYP, den første kvinne i en slik stilling. Hun overtok den militære kommandoen 11. august 2014. Perioden som styrkesjef utløp 29. juli 2016. Lund ble etterfulgt av generalmajor Mohammad Humayun Kabir fra Bangladesh.

I perioden 2017–2019 var hun sjef for United Nations Truce Supervision Organization (UNTSO) i Midtøsten. Hun etterfulgte generalmajor Arthur David Gawn fra New Zealand. 

## Utmerkelser
Lund er innehaver av en rekke norske og utenlandske utmerkelser. I 2019 ble hun utnevnt til kommandør av St. Olavs Orden «for sin fremragende innsats for likestilling».

Hun er tildelt Forsvarets hederskors, Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med laurbærgren, Forsvarets innsatsmedalje for Saudi-Arabia med rosett, Forsvarets operasjonsmedalje for Afghanistan og Hærens vernedyktighetsmedalje med tre stjerner.

I 2015 ble Lund hedret som offiser av Æreslegionen.

Hun har også mottatt FNs UNTSO-medalje, FNs UNFICYP-medalje, FNs UNIFIL-medalje, FNs UNPROFOR-medalje med totall, NATOs SFOR-medalje, NATOs ISAF-medalje, den britiske Gulfmedaljen med rosett, det danske Hjemmeværnets fortjensttegn, den svenske Hemvärnets kungliga förtjänstmedalj, den kuwaitiske Frigjøringsmedaljen av 3. klasse, den georgiske Kakutsa Cholokashvili-medaljen, og den saudiarabiske Medaljen for frigjøring av Kuwait. Hun har også Det frivillige Skyttervesens hederstegn, Fredsprismedaljen og KNBLO-medaljen med 7-tall.

I 2004 ble Lund ridder av Tempelherreorden.

## Referanser


## Eksterne lenker
* regjeringen.no: Pressemelding ''«Historisk utnevning i Forsvaret»''
* mil.no: Pressemelding med bilde og CV
Robson da Silva

**Robson da Silva** (født 4. september 1964 i Rio de Janeiro) er en brasiliansk tidligere friidrettsutøver som konkurrerte på 100- og 200 meter.

Silvas første internasjonale mesterskap var VM i Helsingfors 1983 hvor han ble utslått i semifinalen på 100 meter. Det samme skjedde i OL året etter. Hans første internasjonale mesterskapsmedalje ble bronsemedaljen på 200 meter i VM innendørs 1987 i Indianapolis. Senere samme år deltok han under VM utendørs i Roma, hvor han røk ut i kvartfinalen på 100 meter, og oppnådde fjerdeplass på 200 meter. Med tiden 20,22 var han bare seks hundredeler bak vinneren Calvin Smith.

I 1988 satte han karrierens bestenotering på 100 meter, 10,00 i et stevne i Mexico. Samme år oppnådde han bronsemedalje på  200 meter med tiden 20,04 under OL i Seoul, karrierens desiderte høydepunkt. Silva ble nummer fem på 100 meter på tiden 10,11.

I 1989 løp han 200 meter på 19,96 i Brussel, karrierens raskeste. Neste større mesterskap var VM 1991 i Tokyo hvor han endte som fjerdemann på 200 meter og syvendemann på 100 meter. En ny fjerdeplass på 200 meter ble det i  OL 1992 i Barcelona, med tiden 20,45.

Under VM 1995 i Göteborg ble det atter en gang fjerdeplass på 200 meter. Hans siste mesterskap, OL 1996 i Atlanta ble kronet med bronsemedalje på 4 x 100 meter.

## Referanser


## Eksterne lenker
*
Gennettverk

Et **gennettverk** (engelsk *gene regulatory network*) er en rekke gener som enten virker på hverandre (indirekte via RNA, proteiner eller andre stoff i cellen) eller danner en kaskade, og ulike gennettverk styrer genuttrykkingen i hver celle. Genene kan kode for proteiner som påvirker strukturen og formen til cellen, og som endrer cellens fysiske egenskaper. De kan også kode for enzymer som hjelper til med å bryte ned energikilder (som sukker eller fett) eller giftstoffer; eller de kan kode for transkripsjonsfaktorer, proteiner som har som oppgave å styre hvorvidt andre gener er skrudd av eller på. Disse transkripsjonsfaktorene er nøkkelfigurene i de regulatoriske gennettverkene. De binder til promotorregionen ved starten til de genene de slår på, eller i enhancerregionene til disse genene, og leder dermed transkripsjonsmaskineriet til å uttrykke disse genene. Sekvensene en transkripsjonsfaktor binder til kan finnes mange steder i genomet, og hver enkelt av transkripsjonsfaktorene kan dermed styre uttrykkingen av mange gener.

I encellende organismer vil de regulatoriske nettverkene reagere på miljøet, slik at cellen til enhver tid kan vokse og dele seg fortest mulig i det miljøet den befinner seg i. For eksempel vil en gjærcelle som er i et miljø med sukker skru på genene som brukes til å bryte ned sukkeret og danne alkohol. Og under miljømessig stress - som matmangel, eller annet - vil Gram-positive bakterier skru på genene som gjør at de danner en endospore, en struktur som kan tåle uttørking, varme, nedbrytende enzymer, og stråling langt bedre enn bakterien ville kunne gjøre i en vanlig dvaletilstand.

I flercellede dyr brukes det samme prinsippet i genkaskader som bestemmer kroppsform. Hver gang en celle deler seg har begge de to dattercellene det samme genomet, men ulike gener kan være uttrykt i dem. Via epigenetiske mekanismer som endrer kromatinstrukturen til DNA kan en celles identitet – som altså avhenger av hvilke gennettverk som er slått på, og hvilken tilstand de er i – bevares, selv i videre celledelinger, slik at de samme genene uttrykkes.

## Referanser
Ameletidae

* *[[Ameletus]]*
* *[[Metreletus]]*

**Ameletidae** er en familiegruppe av døgnfluene.

## Utseende
Middelsstore, smalvingede døgnfluer. Hodet har store, oppsvulmede fasettøyne hos hannen. Forvingene er store og forholdsvis smale, glassklare med tydelig årenett, lengdeårene mye kraftigere enn tverrårene. Bakvingene er velutviklede. Beina er spinkle og middels lange. Bakkroppen er nokså lang, kjegleformet, med to haletråder. Nymfene (najadene) er avlange, spoleformede med temmelig korte bein, gjerne gulbrune, ofte med fargetegninger. Trakégjellene er bladformede, nesten gjennomsiktige, trakeene er lyse og lite synlige. Bakerst har de tre haletråder som er kortere enn bakkroppen, ofte med en mørk sone i midten.

## Levevis
Denne familien lever i rennende vann, fra små bekker til store elver. Til tider kan den vise ganske stort mangfold og opptil 12 arter kan forekomme på én lokalitet i Nord-Amerika. I Europa finnes det bare to arter.

## Systematisk inndeling med norske arter
I Norge er det én art. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening http://www.entomologi.no.

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg *døgnfluelarvene*.

Nomenklaturen følger Puthz. Ameletidae har før blitt regnet til familien Siphlonuridae.

* Orden døgnfluer (Ephemeroptera)
** Gruppe Schistonota
*** Overfamilie Baetoidea
**** Familie Ameletidae
***** Slekten *[[Ameletus]]* Eaton, 1885 – i Europa, også i Norge:
****** Elvefliksidedøgnflue, *[[Ameletus inopinatus]]* Eaton, 1887
***** Slekten *[[Metreletus]]* Demoulin, 1951 – i Europa:
****** *[[Metreletus balcanicus]]* (Ulmer, 1920)

## Referanser


## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.
* Zloty, J. og Pritchard, G. (1997) Larvae and adults of *Ameletes* mayflies (Ephemeroptera: Ameletidae) from Alberta. The Canadian Entomologist 129: 251-289. http://www.famu.org/mayfly/pubs/pub_z/pubzlotyj1997p251.pdf
* Fauna Europaea, utbredelsesdatabas over europeiske dyr 

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
* Bildegalleri over nordamerikanske arter
Tony Campbell

**Anthony ("Tonie") Eugene Campbell** (født 14. juni 1960 i Los Angeles, California) er en amerikansk tidligere hekkeløper, som vant bronsemedalje på 110 meter hekk i OL 1988 i Seoul.

Som student i 1980 ved University of Southern California, var han kvalifisert for Moskva-OL, men pga. USAs boikott av mesterskapet, ble han forhindret fra å delta. Han var en av flere amerikanere som undersøkte mulighetene for å delta under OL-flagget, men trusler om inndragelse av pass og visum stoppet videre planer.

Campbell deltok i OL 1984 i Los Angeles, med femteplass. 

## Referanser


## Eksterne lenker
*
Amadou Dia Ba

**El Hadj Amadou Dia Ba** (født 22. september 1958) er en senegalesisk tidligere friidrettsutøver som konkurrerte på 400 meter hekk. I  OL 1988 i Seoul løp han karrierens raskeste på distansen, 47,23, som innbrakte han sølvet bak amerikanske Andre Phillips.

## Referanser


## Eksterne lenker
*
Mark Rowland

**Mark Rowland** (født 7. mars 1963 i Watersfield i West Sussex i England) er en britisk tidligere friidrettsutøver (3000 meter hinder), som vant en særdeles overraskende bronsemedalje i OL 1988 i Seoul på tiden 8.07,96, etter Julius Kariuki (vinner) og Peter Koech.

To år senere ble han slått i spurten av italienske Francesco Panetta i EM i Split, hvor han endte som nummer to.

## Referanser


## Eksterne lenker
*
Away We Go

***Away We Go*** er en amerikansk dramakomedie fra 2009, regissert av Sam Mendes og skrevet av ekteparet Dave Eggers og Vendela Vida. 

Filmen ble første gang vist i USA 5. juni 2009, og får sin norske premiere 2. oktober samme år.

## Handling
Filmen handler om et par i tredveårene som venter sitt første barn. Når de skjønner at barnets besteforeldre flytter til Antwerpen i Nederland, innser de at de ikke har noen grunn lenger til å bo i den avsidesliggende byen. De legger derfor ut på en rundreise for å besøke slektninger og venner i USA og Canada i et forsøk på å finne det perfekte stedet for deres kommende barn å vokse opp. På veien lærer de gjennom andre par hva de bør og ikke bør gjøre når de blir foreldre.

## Medvirkende
* John Krasinski i rollen som Burt Farlander
* Maya Rudolph i rollen som Verona De Tessant
* Carmen Ejogo i rollen som Grace De Tessant
* Catherine O'Hara i rollen som Gloria Farlander
* Jeff Daniels i rollen som Jerry Farlander
* Allison Janney i rollen som Lily
* Jim Gaffigan i rollen som Lowell
* Samantha Pryor i rollen som Ashley
* Conor Carroll i rollen som Taylor
* Maggie Gyllenhaal i rollen som LN
* Josh Hamilton i rollen som Roderick
* Chris Messina i rollen som Tom Garnett
* Melanie Lynskey i rollen som Munch Garnett

## Eksterne lenker
* 
* 
* Trailer
* Intervju med regissør Sam Mendes
* 
* ''Away We Go'' hos Movies Central
* ''Away We Go'' filmmusikk-anmeldelse
Stridor

**Stridor** (fra *stridere*, ) er en høyfrekvent, hvesende lyd som oppstår ved obstruksjon eller sykdom i luftveiene. Som hovedregel er den mest merkbar på innpust. Stridor kan skyldes alt fra et fremmedlegeme eller en tumor i luftveiene, til akutte tilstander som epiglottitt. Stridor regnes som et potensielt alvorlig sykdomstegn, og man skal alltid forsøke å finne årsaken så hurtig som mulig.

## Eksterne lenker
* Stridor hos Legevakthåndboken
* Utredning av stridor hos barn hos Den norske legeforening
Enhancer

En **enhancer** er en DNA region som kan øke uttrykkingen av et (eller flere) gen, men som ikke ligger like foran genet. En enhancer kan ligge langt unna genet det regulerer, opptil flere hundretusen basepar unna. Det kan ligge foran eller bak målgenet, eller til og med inne i et intron. Selv om enhanceren ligger langt unna målgenet når man måler i basepar, så kan DNAet i cellen være bøyd slik at regionene fysisk er i nærheten av hverandre. Transkripsjonsfaktorer som gjenkjenner sekvensene inne i enhanceren vil binde til den, og vil kunne binde til og påvirke RNA polymerasekomplekset ved promotoren.

Noen av de DNA sekvensene som har blitt best bevart gjennom evolusjonen, fra fisk til mennesker, fungerer som enhancere for gener som er viktige i fosterutviklingen.

## Referanser
Larynxcancer

**Larynxcancer** er kreft i strupehodet.

De fleste tilfeller av larynxcancer er plateepitelcarcinomer, hvilket vil si at de utgår fra epitelvevet som dekker larynx overflate ut mot lumen. Den vanligste lokalisasjonen er stemmebåndene (glottis), mens kreft over (supraglottisk) og under (subglottisk) stemmebåndene er mindre vanlig.

## Symptomer og funn
Dersom kreften sitter i glottis er heshet det klart vanligste symptomet. Heshet kan også finnes ved sub-/supraglottisk kreft, men kommer da på et langt senere stadium. Andre syptomer kan være:
* Sår hals eller smerter i halsen
* En følelse av å ha et fremmedlegeme i halsen
* Stridor
* Klump på nakken

Dersom en person har vært hes i tre uker eller mer, uten kjent årsak som forkjølelse e.l., skal denne undersøkes med indirekte laryngoskopi.

Diagnosen blir stilt ved endoskopi av det aktuelle området, der man samtidig tar ut en vevsprøve(biopsi). Vevsprøven blir undersøkt histologisk, og dersom dette bekrefter at det er kreft, vil man sette i gang behandling.

## Prognose og behandling
I Norge ligger insidensen (antall tilfeller) på rundt 120 årlig. Prognosen av henger av hvor tidlig kreften blir oppdaget, og hvorvidt den har spredd seg. Den kan variere fra over 90% helbredelse ved mindre tumorer på fortsatt bevegelig stemmebånd, til under 50% femårs overlevelse for større, langtkomne tilfeller.

Behandlingen kan bestå av stråling, kjemoterapi, kirurgi, eller en kombinasjon av disse. Dette avhenger av størrelse og plassering. I noen land fjerner man små tumorer kirurgisk, men i Norge foretrekkes strålebehandling. For større tumorer utføres laryngektomi.
Abu Nidal-organisasjonen

**Abu Nidal-organisasjonen** (**ANO**) er en militantpalestinsk gruppe grunnlagt av Abu Nidal i 1974. ANO var en utbryter av PLO.  EU har konkludert ed at organisasjonen har deltatt i terrorhandlinger.

Det blir antatt at Abu Nidal skal ha beordret angrep og mord i minst 20 land, og han skal ha drept eller skadet over 900 personer. Gruppens mest beryktede angrep var på to flyplasser i Roma og Wien i desember 1985 da arabiske væpnede menn som var høye på amfetamin åpnet ild mot passasjerer. De drepte 18 og såret minst 120 personer.

Abu Nidal døde av mellom ett og fire skuddsår i Bagdad i august 2002. Palestinske kilder tror han ble drept på ordre fra Saddam Hussein, men den irakiske regjeringen insisterte på at han hadde begått selvmord.

Abu Nidals første operasjonen fant sted den 5. september 1973, da fem bevæpnede menn tok seg inn på ambassaden til Saudi-Arabia i Paris, der de tok 11 gisler og truet med å sprenge hele bygningen i lufta hvis myndighetene ikke møtte kravene deres.

Deres eneste krav var at personer som satt i fengsel i Jordan skulle slippe fri. Etter langvarige forhandlinger ble gisseltagerne flydd til Jordan, der de overga seg og slapp gislene fri den 8. september 1973. Personene som de ville ha ut fra fengsel ble løslatt to uker senere.

## Se også
* Svart september

## Referanser
Peter Koech

**Peter Koech** (født 1958) er en kenyansk tidligere friidrettsutøver som vant sølvmedalje på 3000 meter hinder i OL 1988 i Seoul, bak landsmannen Julius Kariuki. I 1989 løp han distansen på ny verdensrekord, 8:05,39.

## Referanser


## Eksterne lenker
*
Knark

**Knark** kan referere til:

* Brennevin, alkoholholdig drikke som produseres ved destillering
* Knark (øl), en sterkøl som brygges i Jylland i Danmark
* Narkotika, betegnelse for ulovlige rusmidler
Endoskopi

**Endoskopi** er en undersøkelsesmetode der man fører et rør forsynt med elektrisk lys og speilanordning (**endoskop**) inn i et av kroppens hulorganer, slik at det kan undersøkes innvendig.

I tillegg til at endoskopet gjør det mulig å observere, har det ekstrafunksjoner som gjør det mulig å ta vevsprøver (biopsi) eller utføre forskjellige typer av behandlinger.

## Se også
* Boroskop

## Referanser
Brungumpkarakara

**Brungumpkarakara** (*Daptrius australis*) er en rovfugl i falkefamilien som er endemisk for øyene utenfor sørspissen av Sør-Amerika (Chile) og på Tierra del Fuego og Falklandsøyene, der den er kjent under navnet *Johnny Rook*. Arten står på CITES liste II.

Totalbestanden er estimert til omkring  voksne individer, noe som antyder omkring  fugler totalt.

## Referanser




## Eksterne lenker
*
Star-crossed lovers

**Star-crossed lovers** er et engelsk uttrykk for et kjærlighetspar hvis forhold er ansett for å være dømt fra starten, på norsk kan en tilsvarende si at «det lå i stjernene». Uttrykket kommer opprinnelig fra astrologien og er knyttet til troen på at stjernenes stilling ved en persons fødsel bestemmer over vedkommendes skjebne. 

At et forhold er «star-crossed» betyr følgelig at det forstyrres av en negativ stjerne eller at stjernene arbeider mot forholdet. Uttrykket er mest kjent fra skuespillet Romeo og Julie av den kjente engelske dikteren William Shakespeare hvor det er i prologen.

«From forth the fatal loins of these two foes, / a pair of star-cross'd lovers, take their life.»

Uttrykket viser også til skjebnen og det uunngåelige i at de to karakterenes veier krysses. Det betyr vanligvis uheldig, fordi Romeo og Julies forhold endte i tragedie. Videre viser det til at de to ble forenet uten nødvendig omtanke eller forberedelse, at de kanskje ikke hadde nok kunnskap om hverandre eller at de ikke tenkte rasjonelt.
Correnderapiplerke

**Correnderapiplerke** (*Anthus correndera*) er en neotropisk art i erlefamilien (Motacillidae) og inngår i den større slekten piplerker (*Anthus*), som imidlertid trolig er ei parafyletisk gruppe. Arten består som fem underarter, fordelt i to klader. Fire av underartene holder til i det sørlige og sentrale Andes og i lavlandet i det sørlige Sør-Amerika og utgjør en felles klade. Den femte er falklandpiplerke  som utgjør en selvstendig klade og er endemisk til Falklandsøyene.

## Taksonomi
Félix de Azara beskrev opprinnelig fem arter med «Alondra» (av lat. *alaudula* = *lerker*) i sitt banebrytende arbeid om fuglene i Paraguay i 1805. To av dem var piplerker i slekten *Anthus*: Nr. 146 «Alondra Chií» og nr. 147 «Alondra Correndera». Vieillot (1818) beskrev deretter formelt de to basert utelukkende på Azaras beskrivelser, som henholdsvis *[[gresspiplerke|A. chii]]* og *A. correndera*.

## Biologi
Correnderapiplerke blir 14–16&nbsp;cm lang og veier 15–26,5 g. Arten har ei kryptisk fjærdrakt i jordfarger; lys i buken med mørkt strekmønster, og mørkere på oversiden med et tilsvarende strekmønster. Kjønnene er like. Underartene skiller seg mest gjennom mindre forskjeller i utfargingen og markeringene. Nominatformen er lysest. Falklandpiplerke er imidlertid noe større enn de andre underartene, har kraftigere nebb og smalere markeringer på brystet.

Habitatet består av puna, pampas, gressletter, beitemarker, jordbruksland, og til og med strandstrand, i Andes i høyder omkring , på de patagonske steppene fra havnivået og opp i høyder rundt .

## Referanser




## Eksterne lenker
*
Grigorij Jegorov

**Grigorij Aleksandrovitsj Jegorov** (russisk: Григо́рий Алекса́ндрович Его́ров, født 12. januar 1967 i Tsjimkent) er en kasakhstansk, tidligere friidrettsutøver som representerte Sovjetunionen, og senere Kasakhstan i stavhopp.

Jegorovs gjennombrudd kom under OL 1988 i Seoul da han vant bronsemedalje, i en sovjetisk trippel sammen med Serhij Bubka og Rodion Gataullin, etter et hopp på 5,80 m. Året etter vant han innendørs-EM og ble sølvmedaljør i innendørs-VM.

I 1990 vant han sølvmedaljer, i innendørs-EM i Glasgow og utendørs-EM i Split, begge gangene slått av Gataullin. Beseiret av Gataullin ble han også, da han fikk sølv i innendørs-EM i 1993. Under VM i Stuttgart samme år ble Jegorov kun slått av Bubka, etter ny personlig rekord, 5,90 m.

## Personlig rekord
* Stavhopp – 5,90 meter (1993)

## Referanser


## Eksterne lenker
*
Bra (by)

**Bra** er en by og en kommune i provinsen Cuneo i regionen Piemonte i Italia. Den ligger 50&nbsp;km sør for Torino og 50&nbsp;km nordøst for Cuneo i området Roero. Innbyggertallet var 29&nbsp;169 i 2007.

Bra er fødebyen til den feministiske filosofen Adriana Cavarero og til aktivisten Carlo Petrini, grunnleggeren av Slow Food-bevegelsen. Den er også hjemby for verdens første universitet for gastronomisk vitenskap (*Università di Scienze Gastronomiche*). I Bra arrangeres også annet hvert år den internasjonale ostefestivalen «Cheese», organisert av Slow Food og med deltakelse fra ostemakere fra hele verden. 

## Referanser


## Eksterne lenker
*
MK «Heland»

**MK «Heland»** M-5-V, er et fiskefartøy som i tillegg til fiske ble brukt i Englandsfarten under andre verdenskrig. Den er nå fredet og tilhører Sunnmøre Museum.

«Heland» ble bygget i 1937 hos Einar Hellands båtbyggeri på Vestnes i Romsdal. Eiere av båten var Sevrin A. Roald, Arne A. Roald og Olav Johan Røsvik på Vigra. Prisen på nybygget var 30 000 kroner. Lengden var 63 fot. Stavn, spant og kjøl var dimensjonert for mulig forlengelse senere. Den ble utrustet med 85 HK Haahjem-motor og rigget med fokk, storseil og mesan.

## Fiskebåten
Slik det var vanlig med fiskekuttere på Mørekysten ble «Heland» brukt til helårsfiske. Om vinteren var det drivgarnfiske etter sild, så var det torskefiske til den i mai ble utrustet til fangst av brugde og småhval. Det var helst springere og vågehval den fanget. Hvalfangsten foregikk i Barentshavet, farvannet rundt Island og i Nordsjøen. Om høsten var det kveitefiske på Storegga. «Heland» hadde køyeplass til ti mann, men det var bare på sildefiske det var så mange.

## Shetlandsfarten
Høsten 1941 ble skipper Sevrin A. Roald spurt om å gå til Shetland med Kompani Linge som hadde vært på oppdrag
i Norge. 4. november gikk «Heland» vestover med passasjerene. Etter en strabasiøs, men vellykket tur, returnerte de til 
norskekysten og tok til med å fiske. De tok en ny tur til Shetland i januar 1942. På slutten av februar foretok de så den tredje og siste turen som startet i Norge. De hadde da med flere som hadde kommet seg unna arrestasjonene som fulgte etter Henry Rinnans infiltrasjon av motstandsarbeidet i Ålesund. 
Etter dette ble «Heland» en del av marineavdelingen Shetlandsbussen. I alt gikk den 6 turer til norskekysten, men bare en av disse var vellykket. Den siste turen var i februar 1943. «Heland» ble på disse turene ført av andre enn Sevrin A. Roald. Han hadde for god kjennskap til motstandsarbeidet i Ålesund til at det kunne risikeres at han ble arrestert.

## Museumsbåt
MK «Heland» ble kondemnert i 1972. I stedet for å bli senket, slik det var vanlig å gjøre med kondemnerte båter, ga eierne den til Sunnmøre Museum. Der inngår båten som en viktig del av museets formidling av utviklingen av fiskeriene, og er et flytende krigsminne. «Heland» fikk status som verneverdig fartøy av riksantikvaren i 1977. Midt på 1990-tallet gjennomgikk båten en storstilt restaurering ved Hardanger Fartøyvernsenter. Dette prosjektet ble støttet faglig og økonomisk av riksantikvaren.

## Litteratur
* Per Sæther: M/K «Heland» – bevaringsverdig båt fra ny tid. *KYSTEN* Nr. 4 1983
* Per Sæther: «Heland» En fiskekutter og krigsveteran blir berga. *GAVLEN* Nr. 2 – 3 1997
* Kristian Janson: Frå soga om M/B «Heland» i fredstid. *Årbok 1976 Sunnmøre Museum
* [[Ragnar Ulstein]]: M/B «Heland» og det store spelet. *Årbok 1976 Sunnmøre Museum

## Eksterne lenker
*
Haga stadion

**Haga stadion** er et fotball- og friidrettsanlegg som ligger i Nes kommune i Akershus, 10 minutter fra Auli. Anlegget består av en stor gressbane, grusbane, friidrettsbane, sandvolleyballbane, håndballbane samt noen mindre gressbaner.  Det er garderober, kiosk, kontor og lager. Hver sommer arrangeres det fotballskole her.

## Referanser
Igor Lapsjin

**Igor Olegovitsj Lapsjin** (belarusisk: Ігар Алегавіч Лапшын, født 8. august 1963 i Vitsebsk) er en belarusisk tidligere tresteghopper som representerte Sovjetunionen. Han er best kjent som sølvmedaljevinner i OL 1988 i Seoul.

I juli 1988 oppnådde han karrierens lengste hopp med 17,69 m.

## Referanser


## Eksterne lenker
*
Bent Sølves-ulykken

**Bent Sølves-ulykken** var en flyulykke i 1969 der fem av de seks medlemmene i Bent Sølves pop-orkester omkom.

Flyet var et tidligere Vestfold Frakt-fly av merket Beechcraft Travel Air (LN NPO) Det tok av fra Fornebu klokken 13.31 den 1. mai 1969 og skulle til Linköping. Flygeren snudde klokken 14.18 grunnet dårlig vær. Like før landing gikk det i spinn ved Holmen i Drammen. Det traff bakken og gjorde et hopp på 30 meter før det ble liggende. Siste melding til flytårnet var at en motor hadde stanset. Flyet forsvant fra radarskjermene klokken 14.59.

Alle om bord omkom, herunder piloten, sangeren Vigdis Mostad fra Orkanger, de tre Molde-musikerne Bjørn Solstad, Svein Jens Thorsø og Geir Schumann, og Kåre Furuholmen fra Oslo. Dette ble bivånet av blant andre Morten Harket.Mikkel Flagstad skulle også være med på konserten i Linköping, men han hadde flyskrekk og ville kjøre bil til Sverige i stedet. Derfor var han ikke om bord på flyet da det styrtet.

## Referanser
Karl Gerhards Hederspris

**Karl Gerhards Hederspris** er en pris som hvert år deles ut av *Karl Gerhards Hedersfond* som ble stiftet av Svenska Teaterförbundet på Karl Gerhards 70-årsdag 1961 gjennom en innsamling. Fondets midler ble siden økt, i henhold til testamentet, med inntekter fra Karl Gerhards litterære etterlatenskaper. I henhold til Karl Gerhards ønske kan prisen også tilfalle danske, norske og finske artister.

## Liste over prisvinnere
Aleksandr Kovalenko

**Aleksandr Jurjevitsj Kovalenko** (russisk: Алекса́ндр Ю́рьевич Ковале́нко, født 8. mai 1963 i Mahiljoŭ voblast) er en russisk tidligere tresteghopper som representerte Sovjetunionen. Han vant bronsemedalje under OL 1988 i Seoul. I juli 1987 oppnådde han karrierens lengste sprang, da han hoppet 17,77 meter.

## Personlig bestenotering
* Tresteg – 17,77 meter (juli 1987)

## Referanser


## Eksterne lenker
*
De Havilland Canada DHC-2 Beaver

**De Havilland Canada DHC-2 Beaver** er et enmotors, propelldrevet STOL-fly, utviklet av de Havilland Canada.

Det brukes primært som frakt- og passasjerfly, til jordbruksformål og blir også benyttet av US Army Air Force som søke- og redningsfly. 

1&nbsp;657 DHC-2 Beaver ble produsert frem til 1967, da den opprinnelige produksjonen ble lagt ned.

## Bilder

Image:C-FGYN Adlair Aviation de Havilland Beaver (DHC2) 01.jpg|Adlair Aviation DHC-2
Image:DHC-2_Beaver.jpg|Harbour Air DHC-2
Image:Dhc-2 c-fosp.jpg|DC-2 C-FOSP Harbour Air
Image:De Havilland Canada U-6A Beaver 3-view line drawing.png|3-view drawing
Image:Wasserflugzeug.jpg|D-FVIP atPort of Hamburg,Germany
Image:Wasserflugzeug 02 KMJ.jpg|D-FVIP, Port of Hamburg,Germany
Image:Wasserflugzeug 01 KMJ.jpg|D-FVIP, Port of Hamburg,Germany
Image:De Havilland Beaver DA-SC-99-04701.jpg|US Army de Havilland Beaver in San Francisco, 1968
Image:G-DHCZ De Havilland Canada DHC-2 Beaver Mk1 14-09-2014 16-34-33.JPG | De Havilland Canada DHC-2 Beaver Mk1 G-DHCZ in Imperial War Museum Duxford


## Referanser




## Eksterne lenker
*
Stig Egede-Nissen

**Stig Egede-Nissen** (født 11. desember 1907, død 4. oktober 1988) var en norsk skuespiller og sjøoffiser.

## Biografi
Han avbrøt sine studier i medisin og studerte ved NTH frem til 1935, før han studerte teaterkunst ved Carnegie Institute of Technology i Pittsburgh 1935-38.  Tilbake i Trondheim  debuterte han ved Trøndelag Teater men flyttet til Oslo der han var ved Carl Johan Teatret 1940-42.

Under krigen ble han arrestert 24. mai 1941, og brakt inn på Møllergata 19 i Oslo. Han ble løslatt etter halvannen måned, 5. juli. I 1942 flyktet han, og kom seg via Sverige til England. Han var i Royal Navy og lærte seg telegrafi før han ble stasjonert på  HMS «Wensleydale» i 1944. Som løytnant plukket han opp og dekodet meldinger fra tyskerne. Han  tok del i D-dagen i 1944 og var med på Operasjon Polar Bear VI i 1945.

Han var igjen ved Trøndelag Teater 1945-47. Fra 1947 til 1967 var han ved Det Nye Teater, leste ofte for NRK radio og hadde en sesong for Riksteatret.  Han avsluttet med  frilans ved Det norske teatret, Trøndelag Teater og Nationaltheatret 1967-76.  Egede-Nissen var i styre og stell for Norsk Skuespillerforbund.

På 50-tallet begynte han å restaurere fem av 1600-tallsboligene i Damstredet (Oslo), et virke som ble overtatt av hans tretti år yngre kone Unni Gärtner Egede-Nissen (1937–2004).

Han var av slekten Egede-Nissen. Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Oscar Egede-Nissen, Lill Egede-Nissen og Gøril Havrevold.

## Utmerkelser
* St. Olavsmedaljen med ekegren for krigsinnsatsen 

## Filmografi (utvalg)
* Fysiske fordeler 1972, TV
* Broder Gabrielsen 1966 
* Marenco 1964
* Fru Inger til Østråt (TV) 1961
* I slik en natt 1958
* Toya & Heidi 1957
* Aldri annet enn bråk 1954
* Flukten fra Dakar 1951
* Om kjærlighet synger de 1946
* The return of the vikings 1945

## Referanser


## Eksterne lenker
*
Dave Steen

**David Lee Steen** (født 14. november 1959 i New Westminster, Britisk Columbia) er en canadisk tidligere mangekjemper, tre ganger OL-deltaker, og første canadier til å klare over 8000 poeng i tikamp. 

Han er oppkalt etter onkelen, David Lorne Steen, som vant kulestøt for Canada i Samveldelekene i 1966. Faren, Don Steen, var canadisk mester i tikamp i 1956. Han vant en bronsemedalje i kulestøt i de Panamerikanske leker 1967 i Winnipeg i Canada.

Steen vant gull i tikampen i Canada Games i 1977. Karrierens høydepunkt var gullmedaljen i OL 1988 i Seoul.

Steen er medlem av Order of Canada.

## Referanser


## Eksterne lenker
*
Ingvald Bjørneboe

**Ingvald Bjørneboe** (født 28. juli 1875 i Arendal, død 20. mai 1939 i Kristiansand) var en norsk skipsreder fra Kristiansand og belgisk konsul. Han grunnla Ingvald Bjørneboes Rederi og tjente en formue under første verdenskrig. Ingvald Bjørneboe var far til forfatteren Jens Bjørneboe.

## Liv og virke
### Bakgrunn
Ingvald Bjørneboe kom fra en gammel sjøoffisersslekt, og var sønn av skipsfører og reder Ole Andreas Jensen Bjørneboe (1832–1907).

### Sjøfart, rederi, forretninger
Som ung oppholdt han seg i flere år (1892–1900) i England, USA og Belgia. I Belgia drev han trelastforretning og var samtidig knyttet til det norske generalkonsulatet der. Etter at han kom tilbake til Norge drev han først en trelastforretning i Arendal, men i 1901 flyttet han til Kristiansand. Etter først å ha arbeidet med trelast begynte han med skipsrederi, og grunnla etterhvert Ingvald Bjørneboes Rederi.

Han hadde også en rekke verv i den norske skipsfartsnæringen, bl.a. som formann i Kristiansands Rederforening, medlem av arbeidskomitéen for opprettelse av Den norske Amerikalinje 1910-12, viseformann for Chr.sands Skibsassuranseforening, medlem av representantskapet for Norsk Veritas, visepresident i Alliance Francaise, varamedlem av direksjonen for Baltic and International Maritime Conference i København, varamedlem av Norges Rederforbunds hovedstyre, medlem av representantskapet for Den norske krigsforsikring og varamedlem av Norges Rederiforbunds fraktutvalg.

Etter opprettelsen av Den norske Amerikalinje fikk han hovedagenturet for Sørlandet.

Videre representerte han Høyre i bystyret i Kristiansand og satt i mange år i Høyres råd i Kristiansand.

Han ble belgisk konsul i 1908 og mottok flere ordener. Bl.a. var han ridder av den belgiske kroneorden, mottok den belgiske sivilmedalje og kong Alberts fortjenstmedalje i gull 1. klasse.

Han var gift med Maja Svensson, kalt «Sørlandets vakre Maja» i sin ungdom. Hun var 18 år yngre enn ham, og etablerte seg etter bryllupet raskt som Kristiansands «grande dame», som med liv og sjel deltok i «all slags dannet syssel: barneball, voksenball, vaudeville-teater, veldedighet». De hadde en datter, Eva Kristine Svensson Bjørneboe gift Ødegaard (1916–1998), og to sønner, Ole Andreas Kærup Bjørneboe (1917–1990) og Jens Ingvald Bjørneboe (1920–1976). Ole Andreas ble skipsreder, mens Jens ble forfatter.

Hans svoger var Ejlert Bjerke.

## Eksterne lenker
* Nekrolog over Ingvald Bjørneboe
Grace Jackson

**Grace Jackson** (født 14. juni 1961) er en jamaicansk tidligere friidrettsutøver som konkurrerte på 100- og 200 meter.

Jacksons første internasjonale mesterskap var VM 1983 i Helsingfors hvor hun endte på femteplass med tiden 22,63 s. Samme plassering ble det året etter, i OL 1984, på tiden 22,20 s, samt femteplass på 100 meter med tiden 11,39 s.

I innendørs-VM 1987 i Indianapolis vant hun bronsemedalje på 200 meter på tiden 23,21 s.

Karrierens høydepunkt kom året etter, med sølv på 200 m i OL i Seoul. Tiden 21,72 ble karrierens raskeste på distansen, men hun van sjanseløs da Florence Griffith-Joyner satte nye verdensrekord med tiden 21,34 s. På 100 meter ble det fjerdeplass, 14 hundredeler bak Heike Drechslers bronseplass.

Under VM innendørs 1989 i Budapest ble det en ny andreplass på 200 meter, med tiden 22,95 s, denne gang bak landsmannen Merlene Ottey.

Hennes siste mesterskap ble OL 1992 i Barcelona med sjetteplass på 200 meter på tiden 22,58 s.

## Referanser


## Eksterne lenker
*